CELEX: 31988D0607
Language: el
Date: 1988-11-24 00:00:00
Title: 88/607/ΕΟΚ: Απόφαση της Επιτροπής της 24ης Νοεμβρίου 1988 για έγκριση τρίτου προγράμματος όσον αφορά τη δημιουργία αγορών δημοπρασίας οπωροκηπευτικών στις Κάτω Χώρες σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31988D0607

88/607/ΕΟΚ: Απόφαση της Επιτροπής της 24ης Νοεμβρίου 1988 για έγκριση τρίτου προγράμματος όσον αφορά τη δημιουργία αγορών δημοπρασίας οπωροκηπευτικών στις Κάτω Χώρες σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 334 της 06/12/1988 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Νοεμβρίου 1988  για έγκριση τρίτου προγράμματος όσον αφορά τη δημιουργία αγορών δημοπρασίας οπωροκηπευτικών στις Κάτω Χώρες σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (88/607/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των όρων μεταποιήσεως και εμπορίας των γεωργικών προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,  Εκτιμώντας:  ότι η ολλανδική κυβέρνηση ανακοίνωσε στις 28 Σεπτεμβρίου 1987 ένα τρίτο πρόγραμμα, που αποτελεί συνέχεια των προγραμμάτων που εγκρίθηκαν από τις αποφάσεις της Επιτροπής 80/306/ΕΟΚ (3) και 83/618/ΕΟΚ (4) όσον αφορά τις αγορές δημοπρασίας οπωροκηπευτικών, και ότι στις 7 Ιανουαρίου και στις 4 Ιουλίου 1988 έδωσε συμπληρωματικές πληροφορίες·  ότι το πρόγραμμα αυτό έχει σαν σκοπό να καταστήσει ορθολογικές τις αγορές δημοπρασίας οπωροκηπευτικών, μειώνοντας τον αριθμό και αυξάνοντας την ανταγωνιστικότητα του τομέα, συγκεντρώνοντας την προσφορά οπωροκηπευτικών· ότι συνιστά πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα αυτό περιλαμβάνει ικανοποιητικό αριθμό στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, αποδεικνύοντας ότι οι στόχοι του άρθρου 1 του κανονισμού αυτού μπορούν να επιτευχθούν στον τομέα των αγορών δημοπρασίας οπωροκηπευτικών· ότι η προθεσμία που καθορίζεται για την εφαρμογή του προγράμματος αυτού δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το τρίτο πρόγραμμα όσον αφορά τις αγορές δημοπρασίας οπωροκηπευτικών που ανακοινώθηκε από την ολλανδική κυβέρνηση στις 28 Σεπτεμβρίου 1987 και συμπληρώθηκε στις 7 Ιανουαρίου και 4 Ιουλίου 1988, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 24 Νοεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 167 της 26. 6. 1987, σ. 1.  (3) ΕΕ αριθ. L 97 της 15. 4. 1980, σ. 45.  (4) ΕΕ αριθ. L 350 της 13. 12. 1983, σ. 22.